पाएं अपने शहर की ताज़ा ख़बरें और फ्री ई-पेपरडाउनलोड करें
शहरी क्षेत्र में कोरोना के केस कम होने पर मेडिकल कॉलेज हॉस्पिटल प्रबंधन की ओर से ओपीडी शुरू कर दी गई है। पूर्व निर्धारित समय सुबह साढ़े 8 बजे से दोपहर 2 बजे तक डॉक्टर्स ओपीडी में सेवाएं दे रहे हैं। प्रबंधन की ओर से लोगों को भीड़ नहीं लगाने की अपील भी की गई है ताकि जरूरतमंद मरीज ओपीडी में आकर अपना चेकअप कराने के बाद इलाज करा सकें।
हाल ही में कोरोना के गंभीर केसेस सामने आने पर अस्पताल प्रबंधन की ओर से ओपीडी बंद कर दी गई थी। दरअसल बिना लक्षण वाले कई मरीज सीधे ओपीडी में चेकअप कराने के लिए पहुंच जा रहे थे। मरीजों की भीड़ भी बढ़ने लगी थी। इससे डॉक्टर भी संक्रमण की चपेट में आ रहे थे। अस्पताल के कई कर्मचारी पहले ही संक्रमण की चपेट में आ चुके हैं। इसके चलते स्वास्थ्य व्यवस्था लड़खड़ा जा रही थी। ओपीडी शुरू कर दी गई है पर कोविड के प्रोटोकाल का सख्ती के साथ पालन भी कराया जा रहा है। बिना सैनिटाइज किए किसी भी मरीज को ओपीडी के भीतर नहीं जाने दिया जा रहा है। अस्पताल प्रबंधन की ओर से लोगों को समझाइश भी दी जा रही है कि पर्ची काउंटर में सोशल डिस्टेंसिंग का पालन किया जाए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn